Coleslaw

Coleslaw on yhdysvaltalaiseen ruokakulttuuriin kuuluva kaalisalaatti. Pääraaka-aineensa silputun keräkaalin lisäksi se sisältää usein raastettua porkkanaa. Kastike on majoneesi- ja etikkapohjainen. Coleslaw’ta syödään yleensä grillatun lihan tai nyhtöpossun kanssa ja esimerkiksi paistetun kanan tai ranskalaisten perunoiden lisäkkeenä.

Coleslaw’n valmistukseen on olemassa useita erilaisia reseptejä. Siihen voidaan lisätä muun muassa paprikaa, sipulia tai raastettua juustoa.

Nimi coleslaw on anglisaatio kaalisalaattia tarkoittavasta hollannin sanasta. Se on peräisin New Yorkin alueen alkuperäisiltä alankomaalaisilta siirtolaisilta.

 Lähteet 

 Aiheesta muualla 

Luokka:Yhdysvaltalainen keittiö
Luokka:Salaattiruoat
Luokka:Kaaliruoat